Public procurement notice: Contract Award Notice
Published: 2025-02-18
Buyer: Terveyden ja hyvinvoinnin laitos
Country: FI
Region: FI1B1
Contract type: Services
Procedure: Open procedure
CPV classification: 48614000 | 48800000 | 72000000 | 72250000: System and support services | 72260000: Software-related services
Estimated value: 113000 EUR
Award criteria: price, quality
EU fund: eu-funds

Technical requirements: Hankinnan kohteena on verkkokyselypalvelu Terveyden ja hyvinvoinnin laitoksen (THL) arviointimittaristolle osana Yhdenvertaisen osallisuuden koordinaatiota. Koordinaatio on Euroopan unionin osarahoittama.

Yhdenvertaisen osallisuuden koordinaatio tukee ja koordinoi Euroopan sosiaalirahaston (ESR+) erityistavoitteen 4.3 kehittämishankkeita osallisuuden, yhdenvertaisuuden ja sukupuolten tasa-arvon teemoissa. Tavoitteena on lisätä hankkeiden vaikuttavuutta siten, että hankkeiden kehittämistyön tulokset ovat sovellettavissa uusissa toimintaympäristöissä ja laajemmin yhteiskunnassa.

Koordinaatio kehittää ESR+ erityistavoitteen 4.3 hankkeiden käyttöön tarkoitetun sähköisen arviointimittariston osallisuuden kokemuksen, työ- ja toimintakyvyn sekä syrjintäkokemusten mittaamiseen. Mittaristo tulee sisältämään erilaisia kyselylomakkeita, kuten THL:n kehittämän osallisuuskyselyn (sis. osallisuusindikaattori) ja Työterveyslaitoksen kehittämän Kykyviisari®-kyselyn. Kykyviisari-kysely tarjotaan myös joidenkin ESR+ 4.1 -hankkeiden käyttöön. Mittaristo on alustavan arvion mukaan käytössä alkuvuodesta 2025.

Kyselylomakkeille vastaavat ihmiset ovat työikäisiä (yli 15-vuotiaita) ja he osallistuvat erilaisiin osallisuus- ja työllisyyshankkeisiin. Osa heistä on heikossa asemassa ja osa jopa erittäin heikossa asemassa.

Koordinaatiohanke on käynnissä 31.3.2026 saakka ja sillä on optio kahden vuoden jatkolle eli 31.3.2028 saakka. Verkkopalvelu olisi käytössä 31.3.2026 saakka ja optiona on sopimuksen jatkaminen toistaiseksi voimassa olevana. Lisäksi optiona on kahteen eri kyselyyn liittyvät palvelupaketit.
Palvelun sisältämiä tietoja on säilytettävä EU/ETA-alueella taikka maantieteellisellä alueella, jonka tietosuojan tasoa koskee Euroopan komission vastaavuuspäätös lisäsuojatoimenpiteet huomioon ottaen.
Hinnat vertailtiin ilmoitettujen hintatietojen ja niistä muodostetun vertailuhinnan perusteella. Vertailuhinnan muodostumisen perusteet ilmenivät tarjouspyynnön liitteenä 4 olevasta hintalomakkeesta.

Vertailuhinnaltaan halvin tarjous sai painoarvon mukaiset täydet pisteet (= 75 pistettä) ja muiden tarjoajien pisteet suhteutettiin halvimman tarjoajan tarjoukseen kaavalla:
(halvimman tarjouksen vertailuhinta) / (tarjoajan tarjouksen vertailuhinta) * 75 (painoarvo)
Verkkokyselypalvelun tekniset ja toiminnalliset vähimmäisvaatimukset ylittävät pisteytettävät lisäominaisuudet ja niihin liittyvät pisteytyskriteerit oli kuvattu yksityiskohtaisesti tarjouspyynnön liitteessä 1b kohdassa 3 ”Verkkokyselypalvelun pisteytettävät lisäominaisuudet – Laadullinen vertailuperuste 1”. Vähimmäisvaatimukset ylittävät lisäominaisuudet arvioitiin tarjoajien tarjouslomakkeella (liite 1b) kohdassa 3 antamien tietojen perusteella. 

Tarjoajan lisäominaisuuksista saamat pisteet laskettiin yhteen tarjouslomakkeella. Parhaat yhteenlasketut pisteet saanut tarjoaja sai täydet painoarvon mukaiset pisteet (= 12 pistettä) tarjousvertailuun. Muiden tarjoajien pisteet laskettiin kaavalla:
(tarjoajan vertailuperuste 1:stä saamat pisteet) / (parhaan tarjoajan vertailuperuste 1:stä saamat pisteet) * 12 (painoarvo).
Laadullisen vertailuperusteen 2 sisältövaatimukset ja arvostelukriteerit oli kuvattu tarkemmin tarjouspyynnön liitteessä 5 ”Ratkaisukuvaukset (tarjouslomake)”. Vertailuperuste 2 arvioitiin tarjoajien tarjouslomakkeella (liite 5) antamien tietojen perusteella.

Laatuarviointi toteutettiin siten, että Asiakkaan hankinnan kohteen asiantuntijoista, IT-asiantuntijasta sekä hankinta-asiantuntijasta koostuva raati arvioi tarjoajien ratkaisukuvaukset annetuilla kriteereillä. Kuvaukset pisteytettiin ja pisteytykset perusteltiin kirjallisesti. Parhaat pisteet saanut tarjoaja sai täydet painoarvon mukaiset pisteet (= 6 pistettä) tarjousvertailuun. Muiden tarjoajien pisteet laskettiin kaavalla:
(tarjoajan vertailuperuste 2:sta saamat pisteet) / (parhaan tarjoajan vertailuperuste 2:sta saamat pisteet) * 6 (painoarvo)


Winner: Walmu Solutions Oy
Number of bids: 5